n Toeroperateur is enige persoon wat 'n onderneming besit wat betalende toeriste op geskeduleerde toerprogramme vervoer en reëlings vir kliënte tref wat verblyf, vervoer en uitstappies betref. Dié ondernemings besit dikwels voertuie om toeriste te vervoer en die eienaars van die ondernemings vergesel dikwels die toergeselskappe.
In-reis toergidse verskaf hoofsaaklik dienste aan buitelandse besoekers aan Suid-Afrika.
Uit-reis toergidse verskaf dienste aan kliënte in Suid-Afrika wat na bestemmings buite die land wil reis.
Plaaslike toergidse verskaf dienste aan binnelandse kliënte vir toere in Suid-Afrika.
Alle voertuie wat betalende passasiers vervoer moet 'n Padvervoerpermit hê. Aansoeke moet by die Plaaslike Vervoerraad ingedien word. Jy moet duidelik op jou aansoek aandui dat jy toeriste gaan vervoer en die roete wat jy gaan volg, duidelik uiteensit.
Om betalende passasiers (toeriste) op openbare paaie te vervoer, vereis die wet dat jy 'n openbare bestuurspermit moet hê. Jy moet 'n geldige rybewys hê vir die voertuig wat jy bestuur, en jy moet by die Verkeerslisensiedepartement om 'n Openbare Bestuurspermit aansoek doen.
Onbekende staatstaal of akroniem Kyk in die WOORDELYS?